
ŠIAULIŲ R. KURŠĖNŲ LOPŠELIO-DARŽELIO „ŽIEDELIS“ KORUPCIJOS
PREVENCIJOS 2025–2027 METŲ VEIKSMŲ PLANAS

I SKYRIUS
BENDROSIOS NUOSTATOS

	1. Šiaulių r. Kuršėnų lopšelio-darželio „Žiedelis“ korupcijos prevencijos 2025–2027 metų veiksmų planas (toliau – KPV planas) parengtas vadovaujantis Lietuvos Respublikos korupcijos prevencijos įstatymu ir kitais teisės aktais, reglamentuojančiais korupcijos prevencijos veiklą. KPV planas skirtas korupcijos prevencijai Šiaulių r. Kuršėnų lopšelyje-darželyje „Žiedelis“ (toliau – Lopšelis-darželis) užtikrinti. KPV plano įgyvendinimas privalomas visiems Lopšelio-darželio darbuotojams.
2. KPV plane vartojamos sąvokos atitinka Lietuvos Respublikos korupcijos prevencijos įstatyme ir kituose teisės aktuose apibrėžtas sąvokas.
3. KPV plano tikslas – nustatyti pagrindinius kovos su korupcija Lopšelyje-darželyje tikslus ir uždavinius, korupcijos prevencijos subjektus, jų teises ir pareigas korupcijos prevencijos srityje, vienyti Lopšelio-darželio darbuotojų pastangas įgyvendinant korupcijos prevenciją.
4. KPV plano strateginės kryptys yra:
4.1. korupcijos prevencija;
4.2. antikorupcinis švietimas.
5. Korupcijos prevencija įgyvendinama vadovaujantis šiais principais:
5.1. teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų, užtikrinant pagrindinių asmens teisių ir laisvių apsaugą;
5.2. visuotinio privalomumo – korupcijos prevencijos subjektais gali būti visi asmenys;
5.3. sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam pagalbą;
5.4. pastovumo – korupcijos prevencijos priemonių veiksmingumo užtikrinimas nuolat tikrinant ir peržiūrint korupcijos prevencijos priemonių įgyvendinimo rezultatus bei teikiant pasiūlymus dėl priemonių veiksmingumo didinimo institucijai, kuri pagal savo kompetenciją įgaliota įgyvendinti tokius pasiūlymus.

II SKYRIUS
APLINKOS ANALIZĖ

	6. Lietuvos Respublikos korupcijos prevencijos įstatymo 2 straipsnio 9 dalyje nurodytų korupcinio pobūdžio nusikalstamų veikų Lopšelyje-darželyje pastaraisiais metais nebuvo užfiksuota.
	7. Atlikta Lopšelio-darželio atsparumo korupcijai lygio (toliau – AKL) nustatymo procedūra. Nustatytas Lopšelio-darželio AKL – 0,9 balai.
	8. Aplinkos analizei naudojami Lopšelio-darželio darbuotojų apklausos (toliau – Apklausa), atliekant AKL nustatymą, rezultatai. Apklausoje dalyvavo 50 Lopšelio-darželio darbuotojų (toliau – respondentai). 	
	9. Apklausos rezultatai atskleidė, kad:
	9.1. visiems respondentams yra žinoma, kas yra korupcija;
	9.2. 95 proc. respondentų mano, kad Lopšelyje-darželyje netoleruojama korupcija, 5 proc. respondentų neturi nuomonės šiuo klausimu.
	10. Lopšelio-darželio veiklos sritys, kuriose gali egzistuoti korupcijos pasireiškimo tikimybė:
	10.1. Maitinimo organizavimas;
	10.2. Viešųjų pirkimų planavimas, vykdymas;
	10.3. Personalo valdymas;
	10.4. Darbuotojų veiklos skaidrumas.

III SKYRIUS
KPV PLANO TIKSLAI, UŽDAVINIAI IR VERTINIMO KRITERIJAI

	11. Pirmasis tikslas – mažinti ir šalinti korupcijos pasireiškimo prielaidas, didinti skaidrumo kultūrą.
	12. Pirmojo tikslo įgyvendinimo uždaviniai:
	12.1. tobulinti korupcijai atsparią aplinką;
	12.2. užtikrinti efektyvų korupcijos rizikos valdymą.
	13. Antrasis tikslas – didinti darbuotojų nepakantumą korupcijai. 
	14. Antrojo tikslo įgyvendinimo uždaviniai: 
	14.1. užtikrinti antikorupcinių priemonių įgyvendinimo kontrolę; 
	14.2. ugdyti darbuotojų antikorupcinį sąmoningumą. 
	15. KPV plane nustatytų tikslų pasiekimas vertinamas pagal KPV plano įgyvendinimo priemonių plane (KPV plano priedas) nustatytus tikslo rezultato kriterijus. 
	16. KPV plano uždavinių įgyvendinimas vertinamas pagal nustatytus laukiamo rezultato kriterijus. Už duomenų, reikalingų nustatyti, ar šie kriterijai pasiekti, surinkimą pagal kompetenciją atsako KPV plano įgyvendinimo priemonių plane nurodyti vykdytojai. 
	17. Atskiros KPV plano įgyvendinimo priemonės vertinamos pagal jų įgyvendinimo būklę.

IV SKYRIUS
KPV PLANO ĮGYVENDINIMAS, FINANSAVIMAS, STEBĖSENA, VERTINIMAS, KEITIMAS, PILDYMAS AR ATNAUJINIMAS

	18. KPV planas įgyvendinamas pagal KPV plano priede pateiktą KPV plano įgyvendinimo priemonių planą. 
	19. Už KPV plano įgyvendinimą atsakingas Lopšelio-darželio direktorius. KPV plano įgyvendinimą koordinuoja Lopšelio-darželio direktoriaus paskirtas Lopšelio-darželio darbuotojas, vykdantis korupcijai atsparios aplinkos kūrimo funkcijas (toliau – Už korupcijai atsparios aplinkos kūrimą atsakingas asmuo). 
	20. Už konkrečių KPV plano priemonių įgyvendinimą pagal kompetenciją atsako KPV plano įgyvendinimo priemonių plane nurodyti vykdytojai. 
	21. Pasibaigus metams, ne vėliau kaip iki gegužės 1 d., Už korupcijai atsparios aplinkos kūrimą atsakingas asmuo apibendrina KPV plano įgyvendinimo pasiektus rezultatus ir Lopšelio-darželio direktoriui pateikia KPV plano įgyvendinimo ataskaitą. 
	22. KPV planas finansuojamas iš Lopšeliui-darželiui patvirtintų bendrųjų Savivaldybės biudžeto asignavimų. Prireikus atskiroms korupcijos prevencijos priemonėms įgyvendinti gali būti numatytas papildomas finansavimas.
	23. KPV plano įgyvendinimo stebėseną vykdo Už korupcijai atsparios aplinkos kūrimą atsakingas asmuo.
	24. Atsižvelgus į KPV plano įgyvendinimo ataskaitą, apklausos rezultatus, kitą reikšmingą
informaciją, KPV planas ir jo įgyvendinimo priemonių planas prireikus gali būti keičiami, papildomi ar atnaujinami, tačiau ne vėliau kaip likus 6 mėnesiams iki KPV plano įgyvendinimo pabaigos.

V SKYRIUS
BAIGIAMOSIOS NUOSTATOS
	
	25. KPV planas ir metinės KPV plano įgyvendinimo ataskaitos skelbiamos Lopšelio-darželio interneto svetainės skiltyje „Korupcijos prevencija“. 
	26. KPV plano įgyvendinimo priemonių vykdymas privalomas KPV plane nurodytiems
vykdytojams, pagal poreikį į KPV plane numatytų priemonių vykdymą gali būti pasitelkti ir kiti Lopšelio-darželio darbuotojai.
	27.  KPV plano įgyvendinimo priemonių vykdymą atsakingi asmenys atsako teisės aktų nustatyta tvarka.
_________________________________





















											Šiaulių r. Kuršėnų lopšelio-darželio „Žiedelis“
											korupcijos prevencijos 2025–2027 metų veiksmų plano
											priedas
ŠIAULIŲ R. KURŠĖNŲ LOPŠELIO-DARŽELIO „ŽIEDELIS“  KORUPCIJOS PREVENCIJOS 2025–2027 METŲ VEIKSMŲ PLANO
ĮGYVENDINIMO PRIEMONIŲ PLANAS
	I. Tikslas – Mažinti ir šalinti korupcijos pasireiškimo prielaidas, didinti skaidrumo kultūrą

	Tikslo rezultato kriterijai:
1. Patvirtintos korupcijai atsparios aplinkos kūrimą reglamentuojančios tvarkos, rekomendacijos, kiti dokumentai.
2. Nustatytas atsparumo korupcijai lygis (AKL) – didesnis nei 0,9 balo.
3. Darbuotojų, manančių, kad apie korupcinio pobūdžio veiką praneštų Lopšeliui-darželiui, dalis: 2027 m. – 95 proc.

	Eil.
Nr. 
	Problema 
	Priemonė 
	Vykdytojas (-ai) 
	Įvykdymo terminas 
	Laukiamo rezultato vertinimo kriterijai

	1 uždavinys. Tobulinti korupcijai atsparią aplinką

	1. 
	Teisės aktų, reglamentuojančių vidaus kontrolę ir korupcijos prevenciją, pokyčiai.
	Įvertinti, ar taikomos vidaus kontrolės ir korupcijai atsparios aplinkos kūrimo priemonės yra pakankamos, kad būtų galima efektyviai nustatyti ir užkardyti veiklos neatitiktis.
	Už vidaus kontrolės įgyvendinimo priežiūrą atsakingi asmenys.
Už korupcijai atsparios aplinkos kūrimą atsakingas asmuo.
	Kasmet
I ketv.
	Kasmet peržiūrima ir
atnaujinama Lopšelio-darželio vidaus kontrolės
sistema, į kurią integruota
Korupcijos prevencija.


	2. 
	Neužtikrintas Lietuvos Respublikos viešųjų ir privačių interesų derinimo įstatymo 13 straipsnio (Dovanų ar paslaugų priėmimo apribojimai) nuostatų laikymasis. Neatnaujintos Dovanų tvarkymo taisyklės.
	Peržiūrėti ir atnaujinti Dovanų tvarkymo taisykles, atsakant į klausimus: kokias dovanas galima/negalima priimti, kaip elgtis, jeigu gaunama dovana pagal tradicijas, ką daryti, jeigu nepaisoma atsisakymo priimti dovaną, kokią atsakomybę užtraukia Dovanų taisyklių pažeidimas ir kt.
	Už vidaus kontrolės
įgyvendinimo priežiūrą
atsakingi asmenys
	2026 metai 
	Atnaujintos Dovanų tvarkymo taisyklės.

	2 uždavinys. Užtikrinti efektyvų korupcijos rizikos valdymą

	3. 
	Priimant į pareigas nesikreipiama į
Lietuvos Respublikos specialiųjų
tyrimų tarnybą (toliau – STT) dėl
informacijos apie asmenį, siekiantį eiti arba einantį pareigas, įtrauktas į Lopšelio-darželio pareigybių, dėl kurių turi būti teikiamas prašymas STT pateikti informaciją, sąrašą.
	Kreiptis į STT dėl asmenų, siekiančių eiti pareigas, įtrauktas į Lopšelio-darželio pareigų, kurias siekiantys eiti arba einantys asmenys privalomai tikrinami kreipiantis į STT, sąrašą.
	Direktorius 
	Esant
poreikiui
priimti
asmenį į
sąraše
nurodytas
pareigas
	Kreiptasi dėl visų asmenų, siekusių eiti pareigas, kai kreiptis į
STT informacijos yra privaloma.
Interneto svetainėje skelbiamas
aktualus Lopšelio-darželio pareigų, kurias
siekiantys eiti arba einantys asmenys privalomai tikrinami
kreipiantis į STT, sąrašas.

	4. 
	Nepakankama darbuotojo, vykdančio korupcijai atsparios aplinkos kūrimo
funkcijas, kvalifikacija.
	Direktoriaus pavaduotojo ugdymui, vykdančio
korupcijai atsparios aplinkos kūrimo
funkcijas mokymai, susiję su
nustatytų korupcijai atsparios
aplinkos kūrimo funkcijų vykdymu.
	Direktorius 
	Kasmet 
	Per metus ne mažiau kaip 1 mokymai, susiję su korupcijai atsparios aplinkos kūrimu.

	5.
	Netinkamas Pirkimo sutarties
vykdymas, priimamos pirkimo
sutarties sąlygų neatitinkančios,
nekokybiškos prekės, paslaugos ar
darbai.
	Parengti atmintinę apie atsakingų
asmenų pareigas ir atsakomybę
vykdant Pirkimo sutarties priežiūrą ir
pateikti už pirkimų sutarties
vykdymą atsakingiems asmenims.
	Už pirkimų planavimą
ir apskaitą atsakingas
asmuo
	2025 metai 
	Parengta atmintinė apie
atsakingų asmenų pareigas ir atsakomybę.

	6.
	Netinkamas viešojo pirkimo
vykdymas.
	Vykdyti viešųjų pirkimų vykdymo
kontrolę (patikrinti, ar pasirinktas
tinkamas pirkimo būdas, kiek tiekėjų
apklausiama, ar teisingai parengti
pirkimo dokumentai ir kt.)
	Pirkimų kontrolę
atliekantis asmuo
	Kasmet
III ketv.
	Per metus atlikta ne mažiau kaip 1 viešojo pirkimo patikra ir
parengtas patikrinimo lapas.

	7. 
	Netinkamai organizuojamas vaikų ir darbuotojų maitinimas.
	Sudaryti maisto išdavimo iš virtuvės į grupes grafiką. Atsakingai pildyti išduotų vaisių, daržovių ir pieno produktų kiekvieno mėnesio ataskaitas. 
Pateikti direktoriui prašymus dėl pietų valgymo Lopšelyje-darželyje.
	Už maitinimo organizavimą Lopšelyje-darželyje atsakingas asmuo
	2025 m.
	Sudaryti ir iškabinti maisto išdavimo iš virtuvės grafikai. Atsakingai užpildytos išduotų vaisių, daržovių ir pieno produktų kiekvieno mėnesio ataskaitos. Darbuotojai pateikia prašymus dėl pietų valgymo Lopšelyje-darželyje. Papildytas direktoriaus įsakymas.






	II. Tikslas – didinti darbuotojų nepakantumą korupcijai.

	Tikslo rezultato kriterijai:
1. Užtikrintas Korupcijos prevencijos veiksmų (KPV) plano priemonių vykdymo viešumas, informacijos aktualumas.
2. Darbuotojų, teigiančių, kad žino kokia atsakomybė gresia už korupcinius nusižengimus: 2027 m. ne mažiau kaip 55 proc.
3. Darbuotojų, teigiančių, kad norėtų prisidėti prie vykdomos antikorupcinės veiklos: 2027 m. ne mažiau kaip 20 proc.

	1 uždavinys. Užtikrinti antikorupcinių priemonių įgyvendinimo kontrolę

	Eil.
Nr. 
	Problema 
	Priemonė 
	Vykdytojas (-ai) 
	Įvykdymo terminas 
	Laukiamo rezultato vertinimo kriterijai

	8. 
	Neužtikrinamas Lopšelyje-darželyje vykdomų
antikorupcinių priemonių viešinimas.
	Interneto svetainėje skelbiama
aktuali informacija apie korupcijos prevencijos priemonių, kurias
Lopšelis-darželis privalo vykdyti, įgyvendinimą.
	Už korupcijai atsparios
aplinkos kūrimą
atsakingas asmuo, asmuo atsakingas už informacijos sklaidą Lopšelio-darželio svetainėje
	Atnaujinama
nuolat
	Interneto svetainėje skelbiama
aktuali informacija apie korupcijos
prevencijos priemonių, kurias Lopšelis-darželis privalo vykdyti,
įgyvendinimą.

	9. 
	Neidentifikuojamos viešųjų ir privačių
interesų konfliktą keliančios situacijos.
	Patikrinti, ar darbuotojų,
dalyvaujančių priimant sprendimus,
privatūs interesai nesukelia interesų
konflikto.
	Už korupcijai atsparios
aplinkos kūrimą
atsakingas asmuo
	Kasmet 
	Patikrinti darbuotojų,
dalyvaujančių komisijų veikloje, interesų konflikto situacijų galimybę ir informuoti Lopšelio-darželio direktorių apie galimą interesų konfliktą ir nu(si)šalinimo poreikį.

	2 uždavinys. Ugdyti darbuotojų antikorupcinį sąmoningumą.

	10. 
	Nepakankama darbuotojų samprata apie korupcijos pasireiškimą visuomenėje.
	 Skatinti visus darbuotojus dalyvauti 1 kartą metuose STT e-mokymuose, pasirenkant aktualią mokymų temą,  įsitraukti į antikorupcinę veiklą, didinti antikorupcinį sąmoningumą.
	Už korupcijai atsparios
aplinkos kūrimą
atsakingas asmuo
	2025 m.



	Ne mažiau, kaip 80 proc. darbuotojų sėkmingai užbaigė mokymus tema „Korupcijos samprata“ ir įgijo sertifikatus.

	
	
	
	
	2026 m. 2027 m. 
	98 proc. darbuotojų kasmet įgyja sertifikatus, pasirenkant aktualią  mokymų temą

	11. 
	Informacijos trūkumas siekiant
įvertinti Lopšelio-darželio antikorupcinę aplinką, netiriama darbuotojų nuomonė apie Lopšelio-darželio veiklos skaidrumą, darbuotojų toleranciją korupcijai.
	Parengti klausimyną ir atlikti Lopšelio-darželio
darbuotojų nuomonės tyrimą.
	Už korupcijai atsparios
aplinkos kūrimą
atsakingas asmuo
	2027 metai 
	Atliktas darbuotojų nuomonės tyrimas (apklausa), nustatytas
darbuotojų požiūris į korupciją Lopšelyje-darželyje.



__________________________
